# data[].attributes.body
Hej gruppe 10!

1. Jeg hedder Emma og er 24 år.

2. Jeg flyttede fra København til Aarhus kort før skolestart. Forinden har jeg boet i hovedstaden - senest med min kæreste på Vesterbro.
Jeg har gået til dans det meste af mit liv. Derudover elsker jeg at lave mad og nørde gastronomi.

3. Jeg vil gerne være journalist, fordi jeg interesser mig for mennesker og gerne vil formidle historier. Og så er jeg virkelig nysgerrig på rigtig meget.

4. Den største aha-oplevelse var, hvor forskellige men samtidig ens, alle var. Selvom vi i min studiegruppe var fra hvert vores sted i Danmark, interesserede vi os for mange af de samme ting.

5. Jeg glæder mig til Vejle-turen. Både at blive rystet sammen i gruppen og hygge os, men også at lære at lave lokalnyheder.

6. Jeg vil gerne blive bedre til at arbejde under pres. Jeg sidder ofte en smule fast i beslutningsprocessen, men forestiller mig at man skal producere nyheder under et pres, der kræver hurtige beslutninger.

7. Det bliver nok at omstille mig. Nyt fag og nye mennesker. Jeg elsker det, men er også vild med trygheden i at kende mine omgivelser.

8. Jamen bare gøre det :)

9. Stærkeste: God holdspiller. Elsker godt samarbejde og bidrager (næsten) altid med smil og positiv stemning.
Svageste: Hjælp mig med at tage et valg! Jeg kan dvæle så meget ved alle de gode muligheder.

10. Min forståelse for gruppearbejde er, at man klart løfter bedst i flok. Vi kan alle noget forskelligt, og sammen kan det blive virkelig godt, hvis samarbejdet fungerer. Det er vigtigt at forventningsafstemme også.

11. Det var en virkelig god oplevelse at skulle ud og følge et retssag. Vi havde i min gruppe svært ved at få lov til at komme ind og følge en sag, men vi kæmpede og kørte det meste af Jylland rundt over flere dage. Stemningen blev ved med at være god, selvom vi mødte flere udfordringer. Vi endte i Esbjerg og løste opgaven rigtig fint, uden at give op! Jeg ringede rundt til retssager imens vi kørte bilen, og spredte en opløftende stemning.

12. Jeg er vild med faste rammer og klare aftaler. Jeg er lidt en tidsoptimist, men der skal virkelig meget til, før jeg mister mit gode humør.

Glæder mig helt vildt meget til at lære jer at kende!

# data[].attributes.body
Hej gruppe 10.

Jeg hedder Kristian og er 28 år gammel.

Jeg er mest fra Svendborg, men har boet lidt forskellige steder i verdenen. I min fritid spiller jeg fodbold på byens hold, FC Åben Modus! Dyrker derudover gerne det meste sport jeg kan komme i nærheden af, og ellers bruger jeg min tid på at rejse

Jeg vil gerne være journalist fordi jeg bedst kan lide selv at opleve ting og danne mine egne indtryk, så journalistik giver mig mulighed for at springe et par trin over i formidlingen

Det der overraskede mig mest på første semester var hvor meget folk til har lyst til at fortælle og bruge tid på at dele deres historier.

På andet semester glæder jeg mig til at lave flere interviews, forhåbentlig lidt mere kritisk.

Jeg vil gerne udvikle min skriftlige formidling og sprog

Mine stærkeste sider er at jeg er god til at se sammenhænge og have et overblik, hvilet hurtigt giver mig en forståelse for mange ting.

Min journalistiske svaghed er at jeg bruger umådelig lang tid på at skrive.

I forhold til gruppearbejde er jeg meget enig i det med at snakke med hinanden om forventninger og bidrag løbende så der ikke opstår indebrændthed.

En ting der er godt at vide om mig er at når jeg virkelig skal koble af så er det uden mobil og internet, hvilket gør at jeg ikke altid er til at få dag på.

Vi ses i morgen!

# data[].attributes.attachment_link.title
10 spørgsmål om mig og min baggrund til min gruppe

# data[].attributes.attachment_caption
Her er et billede fra sidste semester, hvor jeg bager en kage med Liva fra Den Store Junior Bagedyst i ComingUp. I was pretty starstruck. 

# data[].attributes.body
Mit navn er Sofie, og jeg er 21 år. Jeg kommer oprindeligt fra Danmarks hovedstad, nu bor jeg på Terrassehusets kollegie kun 400 meter væk fra skolen.

I min fritid kan jeg godt lide at træne… believe it or not, men for mig virker det ret meditativt. Så måske kan I spotte mig race op ad en bakke eller svømmende i havets horisont. Bøger i solskin er også godt.

Min interesse for journalistisk startede, da jeg underviste børn i at svømme. Her opdagede jeg, at de koncentrerede- og morede sig langt mere, hvis jeg formidlede mere kreativt. Nu håber jeg på at kunne leve af at formidle på nye og kreative måder.

Min største øjenåbner på første semester var, hvor udfordrende jeg synes det var at bruge ordet ”hjem” om en ny by. Det fedter jeg stadig rundt i. Det er på dette område, at jeg ønsker at udvikle mig mest på næste semester.

På andet semester glæder jeg mig mest til at møde jer ;) og at vi alle kan få lov at ses i den virkelige verden. Jeg håber også, vi får et større kendskab til video og radio.

Jeg tror, min største udfordring på andet semester bliver at håndtere det stress, der kan opstå med deadlines og lange dage. Jeg forsøger at være mere carpe diem-, en-dag-ad-gangen-agtig, og jeg har allerede taget det første skridt ved at smide min weekplanner ud :O

Fagligt er jeg stærkest, når jeg får lov at tænke ud at boksen og komme med en masse ideer. The flip side of the coin er mine tekniske evner (især navigering i ItsLearning) og så når tingene bliver for ens.

Min forståelse af gruppearbejde er, at vi skal hjælpe hinanden med at få mest muligt ud af vores studietid. Det gælder både forståelse af det faglige stof og af hinanden.

Min bedste oplevelse med gruppearbejde på JM1 var, da vi trak et fællesemne, og alle skulle finde vores eget underemne. Oplevelsen var god, fordi vi hjalp hinanden, så alle havde en idé, inden vi påbegyndte skrivefasen. Vi fandt også på at lave en avis, så én stod for sport, indland osv.

En ting der er god at vide om mig, er at jeg er ret lydsensitiv. Det giver nogle udfordringer med skolen, men er også sommetider en fordel, eksempelvis når man skal beskrive en scene, da jeg har let ved at observere detaljer.

Jeg glæder mig til at møde jer!

# data[].attributes.headline
Kære gruppe 10. Jeg hedder Mette og er jeres vejleder – og jeg GLÆDER mig simpelthen sådan til at være sammen med nogle studerende (jer!) helt ægte i virkeligheden, når JM2 starter. Når jeg ikke lige er på Katrinebjerg, har jeg (lykke)travlt hjemme i mit kollektivagtige bofællesskab i udkanten af Beder. Der bor jeg (plus tre børn, én mand, én kat og et betydeligt antal høns) sammen med syv andre familier på en gammel efterskole. (Nedenfor kan I høre et par minutters lyd fra bofællesskabets aftensmad med mit yngstebarn som hovedperson). Om min baggrund kan jeg sige: Jeg er uddannet cand.public fra DMJX og Aarhus Universitet og har – før jeg blev ansat på skolen i 2017 – været selvstændig og produceret især film, video og apps. Selvom jeg i mange år slet ikke forestillede mig at skulle være underviser, har det vist sig, at JM2-underviserjobbet er verdens bedste.

# data[].attributes.subject
Kære gruppe 10. Jeg hedder Mette og er jeres vejleder – og jeg GLÆDER mig simpelthen sådan til at være sammen med nogle studerende (jer!) helt ægte i virkeligheden, når JM2 starter. Når jeg ikke lige er på Katrinebjerg, har jeg (lykke)travlt hjemme i mit kollektivagtige bofællesskab i udkanten af Beder. Der bor jeg (plus tre børn, én mand, én kat og et betydeligt antal høns) sammen med syv andre familier på en gammel efterskole. (Nedenfor kan I høre et par minutters lyd fra bofællesskabets aftensmad med mit yngstebarn som hovedperson). Om min baggrund kan jeg sige: Jeg er uddannet cand.public fra DMJX og Aarhus Universitet og har – før jeg blev ansat på skolen i 2017 – været selvstændig og produceret især film, video og apps. Selvom jeg i mange år slet ikke forestillede mig at skulle være underviser, har det vist sig, at JM2-underviserjobbet er verdens bedste.